ACTUALIZARE ora 15 - Patru copii au fost transportați de echipajele de prim-ajutor SMURD Sibiu la spitalul de Pediatrie. Alți11 adlți au fost preluati de Serviciul Județean de Ambulanță. Toti sunt constienti, dar prezentau grețuri si vărsături.

Știrea inițială:

Mai mulți turiști care au luat astăzi masa la restaurantul Perla Păltinișului au avut nevoie de îngrijiri medicale, după ce au suferit o intoxicație alimentară.

Șapte vizitatori din Arad, printre care trei copii, au solicitat intervenția echipajelor medicale. Clienții restaurantului acuză stări de greață, amețeli și dureri de cap. Mai multe mașini SMURD, dar și de la Serviciul Județean de Ambulanță, i-au preluat pe turiști și i-au transportat la Unitatea de Primiri Urgențe din Sibiu.

Pe drum spre restaurant se află și echipe ale Oficiului pentru Protecția Consumatorilor și ale Direcției de Sănătate Publică, pentru a investiga acest caz.